S-809/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 25. október 2016 á hendur E-kvk-þgf D-kvk-þgf E-kvk-þgf, kt. 220878-3929, Arnarholti, Kjalarnesi og G-kk-þgf V-kk-þgf G-kk-þgf, kt. 080873-3529, Jöfragrund 23, Kjalarnesi, fyrir eftirtalin þjófnaðarbrot framin í félagi á árinu 2016 í Reykjavík, með því að hafa:

1. Sunnudaginn 13. mars, í verslun Bónus í Hraunbæ, stolið samtals 6 pakkningum af kjúklingabringum, að andvirði kr. 11.441.

2. Miðvikudaginn 16. mars, í verslun Bónus í Hraunbæ, stolið samtals 18 pakkningum af lambafillet, að andvirði kr. 43.077.

Á hendur E-kvk-þgf D-kvk-þgf E-kvk-þgf, eftirtalin þjófnaðarbrot, framin á árinu 2016 í Reykjavík, með því að hafa:

3. Fimmtudaginn 14. apríl, í verslun Krónunnar í Grafarholti, stolið bönunum, nautalundum og appelsíni, samtals að verðmæti kr. 25.483.

4. Föstudaginn 15. apríl, í verslun Krónunnar í Grafarholti, stolið tveimur pakkningum af nautalundum, samtals að verðmæti kr. 24.601.

5. Þriðjudaginn 19. júlí í verslun Bónus, Korputorgi, stolið sokkum og fjórum pakkningum af kjúklingabringum, samtals að verðmæti kr. 8.785.

6. Fimmtudaginn 21. júlí, í verslun Krónunnar við Þjóðhildarstíg, stolið 8 pakkningum af lambafillet samtals að verðmæti kr. 25.935.

7. Fimmtudaginn 25. ágúst, í verslun Krónunnar í Mosfellsbæ, stolið fjórum pakkningum af kjúklingabringum, samtals að verðmæti kr. 7.680.

Teljast brot þessi varða við 244. gr. almennra hegningarlaga nr. 19/1940.

Þess er krafist að ákærðu verði dæmd til refsingar og til greiðslu alls sakarkostnaðar.

Vegna ákæruliðar nr. 1 gerir F-kk-nf Á-kk-nf, f.h. Haga hf. þá kröfu að ákærðu verði dæmd til þess að greiða kröfuhafa skaðabætur samtals að fjárhæð kr. 11.441,- auk vaxta samkvæmt 1. mgr. 8. gr. laga nr. 38/2001, frá þeim degi er hið bótaskylda atvik átti sér stað, eða hinn 13.03.2016, og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. laga um vexti og verðtryggingu, nr. 38/2001, frá þeim degi til greiðsludags.

Vegna ákæruliðar nr. 2 gerir F-kk-nf Á-kk-nf, f.h. Haga hf. þá kröfu að ákærðu verði dæmd til þess að greiða kröfuhafa skaðabætur samtals að fjárhæð kr. 43.077,- auk vaxta samkvæmt 1. mgr. 8. gr. laga nr. 38/2001, frá þeim degi er hið bótaskylda atvik átti sér stað, eða hinn 16.03.2016, og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. laga um vexti og verðtryggingu, nr. 38/2001, frá þeim degi til greiðsludags.

Ákærðu sóttu ekki þing við þingfestingu málsins og höfðu ekki boðað forföll þrátt fyrir löglega birtingu ákæru og fyrirkalls. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirköllunum að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða E-kvk-nf D-kvk-nf er fædd í ágúst 1978. Hún hefur tvisvar sinnum gengist undir lögreglustjórasátt vegna umferðar- og fíkniefnalagabrota. Þykir refsing hennar hæfilega ákveðin fangelsi í 30 daga en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði G-kk-nf V-kk-nf er fæddur í ágúst 1973. Hann á að baki langan sakaferil sem nær allt aftur til ársins 1990. Nú síðast var honum gert að sæta fangelsi í 60 daga fyrir umferðarlagabrot og þjófnað þann 22. júní sl. og er því um að ræða hegningarauka, sbr. 78. gr. almennra hegningarlaga. Við ákvörðun refsingar verður litið til 255. gr. almennra hegningarlaga. Með hliðsjón af framangreindu þykir refsing ákærða vera hæfilega ákveðin fangelsi í 30 daga en með hliðsjón af sakarferli ákærða þykir skilorðsbinding ekki koma til álita.

Af hálfu Haga hf. eru gerðar bótakröfur á hendur báðum ákærðu vegna ákæruliða 1 og 2 í ákæru. Ákærðu hafa verið sakfelld fyrir þjófnað umrædd skipti og verða því dæmd til greiðslu umkrafinna skaðabóta eins og í dómsorði greinir.

Af hálfu ákæruvaldsins flutti málið H-kvk-nf S-kvk-nf P-kvk-nf aðstoðarsaksóknari.

B-kvk-nf B-kvk-nf héraðsdómari kveður upp dóm þennan.

D Ó M S O R Ð:

Ákærða, E-kvk-nf D-kvk-nf E-kvk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði, G-kk-nf V-kk-nf G-kk-nf, sæti fangelsi í 30 daga.

Ákærðu greiði óskipt Högum hf. 54.518 krónur auk vaxta samkvæmt 1. mgr. 8. gr. laga nr. 38/2001 um vexti og verðtryggingu af 11.441 krónu frá 13. mars 2016 og af 54.518 krónum frá 16. mars 2016, en með dráttarvöxtum, sbr. 9. gr., sbr. 1. mgr. 6. gr. sömu laga frá 12. október 2016 til greiðsludags.

B-kvk-nf B-kvk-nf